b'\n_START_ARTICLE_\nKo\xc5\xa1\xc4\x8dek sira\n_START_SECTION_\nVsebina\n_START_PARAGRAPH_\nLjudje so k dedku nosili stare predmete, katere jim je brez problema popravil. Njegova vnukinja je rada sedela ob njem in ga opazovala. Rjavko je bil njihov pes. Deklica je \xc5\xbeelela poleg psa imeti tudi zaj\xc4\x8dke, tako kot jih ima njena teta. Bila je bila zelo pogumna, saj je nekega dne premagala strah in zlezla v lipino deblo. Zelo se je bala dne, ko so kosci kosili njihov travnik, saj jim je morala prinesti zajtrk. Ni to\xc4\x8dno vedela, kateri je njihov travnik, a s pomo\xc4\x8djo prepoznavne lesene brvi je le pri\xc5\xa1la do koscev. Nekega dne je deklica sre\xc4\x8dala star\xc4\x8dka, kateri ji je ponudil sir in tako je prvi\xc4\x8d okusila sir. Njena \xc5\xbeelja je bila tudi, da bi imela tako sre\xc4\x8dno roko za ro\xc5\xbee kot jo ima njena botra Lenka.\n_START_SECTION_\nAnaliza pravljice\n_START_PARAGRAPH_\nPripoved je sestavljena iz sedmih delov, ki se med seboj povezujejo. \xc4\x8cas ni to\xc4\x8dno dolo\xc4\x8den, vendar ga je mogo\xc4\x8de razbrati. Dogajalni prostor se tekom dogajanja spreminja, torej je dolo\xc4\x8den. Pripovedovalec v pravljici je tretjeoseben ali vseveden. Glavna knji\xc5\xbeevna oseba je deklica brez imena, stranskih knji\xc5\xbeevnih oseb pa je ve\xc4\x8d. Te so: dedek, pes, mati, teta, botra, starec, fantje. V pripovedi najdemo pomanj\xc5\xa1evalnice (ko\xc5\xa1\xc4\x8dek, obrazki, povestica, star\xc4\x8dek, zaj\xc4\x8dki), okrasne pridevke (bol\xc5\xa1\xc4\x8de\xc4\x8di angelski obrazki, obledel \xc5\xa1ipkov cvet, rde\xc4\x8de korenje).'